થરાદ હાઇવે પર આવેલી હજરત બીલાલ મસ્જિદે રમજાન માસ નિમિત્તે નગરના મુસ્લિમ બિરાદરો માટે થરાદના ધારાસભ્ય અને રાજ્યમંત્રી પરબતભાઇ પટેલ દ્વારા શનિવારની સાંજે ઇફતાર પાર્ટીનું આયોજન કરવામાં આવ્યું હતુ. જેમાં મુસ્લિમ અગ્રણીઓ દ્વારા મંત્રીનું સાલ ઓઢાડી સન્માન કરવામાં આવ્યું હતું. રાજ્યમંત્રીએ પાર્ટી બાદ મુસ્લિમ સમાજને પોતાની ગ્રાન્ટમાંથી પાંચ લાખ રૂપીયા કૉમ્યુનીટી હોલ માટે આપવાની પણ જાહેરાત કરી હતી.